ગોંડલ નજીક અમરનગર ગામે રહેતા અને ટેલિફોન એક્સચેન્જ માં સર્વિસ કરતા શરીફભાઈ નું પરિવારનું સદસ્ય કહી શકાય તેવી મીરા નામની જર્મન શેફર્ડ પ્રજાતિની માદા શ્વાન છેલ્લા બાર દિવસથી કમળાની બીમારીથી પીડાઇ રહી હતી, જેની સારવાર ગોંડલના લોટસ વેટરનીટી ક્લિનિક ના તબીબ ડોક્ટર જયદીપ પીપળીયા કરી રહ્યા હતા, માદા સ્વાનનો કમળાનો રિપોટર્ પોઝિટિવ આવતા અને તેમાં પણ હિમોગ્લોબીન પાંચ ટકા થયું હોવાનું જણાતા પરિવાર મૂંઝાવા પામ્યો હતો, પરંતુ ડોક્ટર જયદીપ પીપળીયા એ માદા શ્વાન ને બચાવવા કમર કસી હતી અને ગોંડલમાં જ રહેતા જયદીપસિંહ જાડેજા પાસે જિમ્મી નામનો નર સ્વાન હોય જેનું બ્લડ ગ્રુપ માદા શ્વાન સાથે મેચ થતા બ્લડ ટ્રાન્સફ્યુઝન કરવામાં આવ્યું હતું અને મીરા નામની માદા શ્વાન ને નવજીવન મળ્યું હતું.